Mynegai Prisiau Tai: Rhagfyr 2009
Hafan > Pynciau > Ystadegau > Penawdau, datganiadau a bwletinau > Mynegai Prisiau Tai: Rhagfyr 2009 Mynegai Prisiau Tai: Rhagfyr 2009
Diweddarwyd 17 Chwefror 2010
Cyhoeddwyd y Mynegai Prisiau Tai diweddaraf, a gynhyrchir gan yr Adran Cymunedau a Llywodraeth Leol, ar 16 Chwefror 2009 yn unol â'r trefniadau a gymeradwywyd gan Awdurdod Ystadegau'r Deyrnas Unedig.
Mae'r ystadegau ar Gyfartaledd Prisiau Tai a Chwyddiant Blynyddol Prisiau Tai yn cynnwys data ar gyfer y Deyrnas Unedig a Swyddfeydd Rhanbarthol y Llywodraeth hyd at fis Rhagfyr 2009. Mae'r datganiad diweddaraf yn diweddaru'r ystadegau a gyhoeddwyd yn flaenorol ar 13 Ionawr 2009.
Cyfrifir y Mynegai Prisiau Tai (HPI) gan yr Adran Cymunedau a Llywodraeth Leol fel cyfres fisol o newidiadau mewn prisiau tai ers mis Chwefror 2002 ar draws rhanbarthau gwahanol y DU (gan gynnwys Cymru). Data arbrofol ydyw ac nid yw'n cael ei addasu'n dymhorol ar hyn o bryd - o'r herwydd, dylid ymdrin â chymariaethau fesul mis yn ofalus.
Yn ystod y flwyddyn hyd at fis Rhagfyr 2009, cynyddodd yr HPI yng Nghymru 1.0 y cant, o'i gymharu â lleihad blynyddol o 0.4 y can hyd at fis Tachwedd 2009.
Ar draws y DU cyfan, cynyddodd y mynegai prisiau tai 2.9 y cant yn y flwyddyn hyd at fis Rhagfyr 2009, o'i gymharu â lleihad blynyddol o 0.5 y can hyd at fis Tachwedd 2009.
O gymharu mis Rhagfyr 2009 â mis Tachwedd 2009 (heb ei addasu'n dymhorol), gwelwyd cwymp yn y prisiau tai blynyddol yng Nghymru a gwelwyd cynnydd a'r draws y DU yn ei chyfanrwydd.
Pris tŷ ar gyfartaledd* yng Nghymru ym mis Rhagfyr 2009 oedd £150,481, yr ail ffigur isaf o blith rhanbarthau'r DU (dim ond yn uwch nag yng Ngogledd-ddwyrain Lloegr).
Pris tŷ ar gyfartaledd* yn y DU oedd £200,307, a'r ffigur ar gyfer y DU heb gynnwys Llundain a De-ddwyrain Lloegr oedd £169,208.